Alfonsas Ambrazas

Alfonsas Ambrazas (g. 1956 m. birželio 5 d. Vilniuje) – Vilniaus politikas.

Biografija 
Motina-pradinių klasių mokytoja, tėvas-statybininkas. Tėvas buvo ištremtas į Komijos ATSR ir grįžti į Joniškį neteko teisės.

 1974 m. su pagyrimu baigė Vilniaus 23-ąją vidurinę mokyklą.
 1979 m. baigė Vilniaus universiteto Fizikos fakultetą ir įgyjo fiziko-dėstytojo specialybę.
 1977 m. pradėjo dirbti Lietuvos Mokslų akademijos Puslaidininkių fizikos institute.
 1980-1981 m. stažavosi Maskvos fizikos institute, Nobelio premijos laureato Aleksandro Prochorovo laboratorijoje. Atsisakęs mokslinio darbo Maskvoje, grįžo į Lietuvą ir pradėjo dirbti Lietuvos Finansų ministerijos Informaciniame skaičiavimo centre inžinieriaus, grupės vadovo, direktoriaus pavaduotojo pareigose.
 1987 m. konkurso būdu buvo išrinktas Vilniaus miesto Jaunimo mokslinės-techninės kūrybos centro „Viltis„direktoriumi. UAB„Viltis“ buvo viena iš Lietuvos Vertybinių popierių biržos steigėjų ir akcininkų, buvo veikusios FMĮ „Vilčių makleris“ steigėja ir savininkė.
 Nuo 1995 m. dirba UAB ”Gairė” direktoriaus pareigose. Įmonė užsiima viešojo maitinimo paslaugomis, yra Lietuvos Viešbučių ir restoranų asociacijos narė, aktyviai dalyvauja Vilniaus m. kultūriniuose renginiuose, įvairiose parodose, mugėse, konkursuose.
 1999 m. įstojo į Lietuvos liberalų sąjungą. Šiuo metu yra LiCS Vilniaus m. Senamiesčio skyriaus pirmininkas.
 2004 m. Respublikos Prezidento rinkimuose buvo Prezidento Valdo Adamkaus patikėtiniu.
 2004 ir 2008 m. dalyvavo Lietuvos respublikos Seimo rinkimuose.
 2005 m. Vilniaus universiteto komunikacijos fakulteto Žurnalistikos centre baigė studijas, įgydamas ryšių su visuomene ir spaudos atstovo kvalifikaciją. Nemažai dėmesio skyrė tobulinant profesines žinias finansų srityje: mokėsi finansų maklerio veiklos metodų, yra susipažinęs su draudimo, pensinių fondų veikla.
 2007 m. dalyvavo Vilniaus m. savivaldybės tarybos rinkimuose.
 Nuo 2007 m. buvo Vilniaus universiteto Fizikos fakulteto Alumni draugijos pirmininku, o nuo 2009 m. yra šios draugijos valdybos nariu. Nuo studijų laikų dalyvauja organizuojant VU kasmetę tradicinę studentų šventę-“Fizikų dieną- FiDi”. Daug pastangų dėjo, kad Lietuvoje atsirastų karšto oro balionų sportas: UAB”Viltis” finansavo pirmųjų balionų įsigijimą.

Nuorodos 
 Alfonso Ambrazo sūnaus - Tomo Ambrazo nepartinio, savarankiško kandidato 2016 m. Seimo rinkimuose, Žirmūnų apygardoje asmeninė svetainė

Ambrazas